Source: http://www.bihon.ro/csm-invinsa-dupa-pauza/news-20101121-04530902
Timestamp: 2017-09-23 13:00:54+00:00

Document:
CSM, invinsa dupa pauza - BIHON
CSM, invinsa dupa pauza
21. noiembrie 2010 15:57
Baschetbaliştii orădeni au pierdut meciul din deplasare cu BC Târgu Mureş, scor 84-95.
CSM Oradea şi-a dorit mult să furnizeze o surpriză pe terenul liderei clasamentului, BC MuresTargu Mures, dar n-a reuşit, suferind cea de-a treia înfrângere din actuala ediţie. Partida a fost deosebit de echilibrată, orădenii oferind, în ciuda eşecului, o replică deosebit de viguroasă.
CSM Oradea a început bine jocul şi a terminat primul sfert în avantaj, scor 25-21. Mureşenii au redus din diferenţă în sfertul secund, dar oaspeţii conduceau la pauză cu 47-45. Din nefericire, gazdele au întors soarta meciului în sfertul trei. Orădenii au ratat câteva atacuri, în timp ce mureşenii au reuşit să puncteze, iar scorul a devenit 71-61. Gazdele şi-au conservat avantajul în ultimul sfert, cu toate eforturile oaspeţilor, care n-au mai reuşit să recupereze diferenţa.
„Din păcate, pot spune că le-am făcut cadou această victorie mureşenilor. S-a văzut că noi avem jucători autohtoni foarte tineri în echipă, în schimb, mureşenii au doi jucători români cu mare experienţă, care au făcut diferenţa. Presiunea publicului s-a făcut şi ea simţită, contribuind substanţial la victoria gazdelor. Am pregătit foarte bine acest meci, iar acest lucru, spun eu, că s-a văzut”, a afirmat după meci antrenorul CSM Oradea, Cristian Achim. La rândul său, antrenorul gazdelor, Deri Csaba, a lăudat jocul orădenilor. „Am învins un adversar deosebit de incomod, o echipă care va avea multe victime în acest campionat. O echipă cu foarte mulţi jucători care aruncă deosebit de bine de la distanţă, iar noi i-am lăsat în prima repriză să facă acest lucru. Nu am fost destul de agresivi în apărare, lucru care reiese şi din numărul foarte mic de faulturi pe care le-am făcut. Acest lucru s-a schimbat după ce le-am atras atenţia la pauză, să se apere cu mult mai mare determinare şi astfel am reuşit să ne desprindem”, a spus Deri Csaba.
BC Mureş Târgu Mureş – CSM Oradea 95-84 (21-25, 24-22, 26-14, 24-23)
BC Mureş: Pătru, Dumitru 20 (3×3), Mladenovic 4, Forte 25 (2), Sirutavicius 9, Buciuman, Pora 2, Lăpuşte 18 (2), Jakab, Lewis 5 (1), Cooley 12 (1), Hallai. Antrenor: Deri Csaba
CSM Oradea: Pascu, Ştefan 7 (1), Szijártó, Maric 14 (3), Paşca, Stretea, Topcov 7, Mandic 20 (1), Török, Lázár 8, Mitchell 7 (1), Schachtner 21 (4). Antrenor: Cristian Achim
Arbitri: Ciprian Stoica – Vlad Potra, Alexandru Anica. Comisar FR Baschet: Eugen Poenaru
Taguri: baschet, bc mures targu mures, csm oradea

References: CSM 

CSM 
 CSM 
 CSM 

CSM 
 csm